2022 yilda Ukraina qurol importi bo‘yicha dunyoda Qatar va Hindistondan keyin uchinchi o‘rinni egalladi. Foto: Reuters Umuman olganda, 2018 yildan beri besh yil davomida Ukraina jahon importining ikki foizli ulushi bilan ushbu ko‘rsatkich bo‘yicha 14-o‘rinni egalladi. Stokholm xalqaro tinchlik tadqiqoti instituti (SIPRI) yillik hisobotiga ko‘ra, Kiyevning eng yirik yetkazib beruvchilari AQSh (34 foiz), Polsha (17 foiz) va Germaniya (11 foiz) bo‘lgan. Shu bilan birga, bosqindan keyin keskin oshgan Amerikaning Ukrainaga eksporti hali ham Amerika Qo‘shma Shtatlaridan Kuvayt, Saudiya Arabistoni, Qatar va Yaponiyaga yetkazib berish hajmidan past. Buning sababi, deb yozadi SIPRI, Qo‘shma Shtatlar bu mamlakatlarga ilg‘or va qimmatroq qurollarni, jumladan, jangovar samolyotlar va havo hujumidan mudofaa tizimlarini uzatmoqda. Ukraina asosan eski qurollarni, shu jumladan Pentagon omborlaridan olgan.